Tisztelt Képviselő-testület!

A köztársasági elnök 2019. május 26. napjára tűzte ki az Európai Parlament tagjainak választását.

A választás lebonyolítása során az egy szavazókörös településeken a szavazatszámláló bizottság feladat-hatáskörét a választási bizottság gyakorolja (2013. évi XXXVI. tv. 14. §. (3) bek.).

Pápakovácsi Község Képviselő-testülete a helyi választási bizottság tagjait és póttagjait:2014. augusztus 28-i üléséna a 42/2014. KT határozatával választta meg, a bizottság 5 tagból és két póttagból áll.

A választási eljárásról szóló 2013. évi XXXVI. törvény (továbbiakban Ve.) 17.§ (1) a) a szavazatszámláló bizottságnak és a helyi választási bizottságnak csak a településen, közös önkormányzati hivatalhoz tartozó település választási bizottsága esetében a közös hivatalhoz tartozó bármely településen lakcímmel rendelkező, a központi névjegyzékben szereplő választópolgár lehet tagja.

A Ve. 23. §-a alapján  **a**  helyi választási bizottság tagjaira, póttagjaira a helyi választási iroda vezetője tesz indítványt.

Reinitz Ferenc póttag a településről elköltözött, így a HVB póttagsága megszűnt, helyette új póttagot kell választani.

Javasolom, hogy **Tóth Zsuzsanna Pápakovácsi Fő utca 38.** szám alatti lakos kerüljön megválasztásra a helyi választási bizottságba póttagként.

Pápakovácsi 2019. március 12.

Kissné Szántó Mária

HVI vezető